
Министерство на околната среда и водите


Регионална инспекция по околната среда и водите - Монтана

Д О К Л А Д
от контролна проверка по прилагане на екологичното законодателство

Обект: Многопрофилна болница за активно лечение - МБАЛ „Света Петка” АД, гр. Видин
Дата на извършване на проверката: 11.07.2018 г.

Място на извършване на проверката: гр. Видин, ул. „Цар Симеон Велики” № 119
Проверени компоненти и фактори на околната среда:

· Отпадъци
· Въздух

Цели на проверката:
Провеждане на планов текущ контрол по компоненти и фактори на околната среда за изпълнение изискванията на:

· Закон за управление на отпадъците (ЗУО) и подзаконовите му нормативни актове;
· Закона за чистотата на атмосферния въздух (ЗЧАВ) и подзаконовите му нормативни актове.
Извършени дейности:
За датата на проверката, операторът е уведомен с писмо на РИОСВ – Монтана с изх.           № 2025 от 10.07.2018 г. и е приложена Заповед № РД-169/10.07.2018 г. на директора на РИОСВ – Монтана за извършване на комплексна проверка на място на обект: Многопрофилна болница към МБАЛ „Света Петка” АД, гр. Видин.
На 11.07.2018 г. на основание чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2018 г. и Заповед № РД-169/10.07.2018 г. на директора на РИОСВ – Монтана се извърши проверка на обекта.
Проверени са:
· Склад за съхраняване на отпадъци, генерирани от дейносттата дружеството;

· Котелна централа и хладилни инсталации;

· Документи и данни, свързани със законовите и подзаконови нормативни актове по околна среда
Констативна част:
Основна дейност на дружеството е осъществяване на активно клинично лечение, болнична помощ, диагностика и рехабилитация.
1. Фактор „Отпадъци”
На територията на лечебното заведение се съхраняват само отпадъци, генерирани от дейността на МБАЛ „Света Петка” АД, гр. Видин. В отделенията е изградена система за разделно събиране на болничните отпадъци. Осигурени са специализирани пластмасови съдове, маркирани с международния символ за опасни отпадъци. Ежедневно по утвърден график, събраните отпадъци се транспортират  до обособено помещение, за съхраняването им до предаването им за обезвреждане. Със Заповед на управителя на МБАЛ „Света Петка” АД, гр. Видин е определено лице, което да отговаря за управлението на опасните отпадъци. 
Отпадъците се предават за транспортиране и за обезвреждане на фирми, притежаващи документи по чл. 35 от Закона за управление на отпадъците за съответните дейности с отпадъци въз основа на договори. 

Води се необходимата отчетност на количествата образувани и предадени отпадъци в заверени от РИОСВ – Монтана отчетни книги за отпадъци. При предаване на опасните отпадъци се попълват идентификационни документи,  представени по време на проверката. Годишните отчети за отпадъците за 2017 г. са изпратени в ИАОС. 

2. Компонент „Въздух”
Дружеството изпълнява изискванията на чл. 18, т. 1 от ЗЧАВ и чл. 31, ал. 1, т. 2 от Наредба №6/1999 г. за реда и начина за измерване на емисиите на вредни вещества за собствени измервания на концентрациите на вредни вещества в отпадъчните газове от двата водогрейни котли на гориво природен газ. За резултатите от измерванията в края на 2016 г. в РИОСВ – Монтана е представен доклад от СПИ и копия на протоколите. Не са констатирани наднормени стойности спрямо нормите, регламентирани с Приложение № 7 към чл. 21, ал. 1 от Наредба № 1 от 27 юни 2005 г. за норми за допустими емисии на вредни вещества (замърсители), изпускани в атмосферата от обекти и дейности с неподвижни източници на емисии.

За двата броя стационарно климатично оборудване в РИОСВ-Монтана е представен отчет за 2017 г., в съответствие с изискванията и разпоредбите на Регламент (ЕС) № 517/2014 и Наредба № 1/2017 г. за флуорсъдържащите парникови газове. 

          В обекта и на площадката не се екплоатират други организирани и не е констатирано наличие на източници на неорганизирани емисии в атмосферния въздух.
Заключение:
Дружеството е изпълнило задължения си, които има в съответствие с екологичното законодателство по фактори „Отпадъци” и компонент „Въздух”.
От извършената проверката няма дадени предписания.

Приоритети за последваща контролна дейност:
Спазване на екологичното законодателство.

